પરંતુ આ ફ્લાયઓવર બ્રિજની બે વર્ષમાં જ દુર્દશા થઈ ગઈ છે. લાઇટની સગવડ ન હોવાથી સાંજે ડરને લીધે નાગરિકો આ પુલનો ઉપયોગ કરતા નથી. પુલનાં પગથિયાં પણ બિસમાર હાલતમાં છે. નાના વિદ્યાર્થીઓ અને સિનિયર સિટિઝનો માટે આ પુલ પર ચાલવું કપરું બને છે. આ ફ્લાયઓવરને જોડનારો નાળા પરનો બ્રિજ પણ તૂટેલી હાલતમાં છે. છેલ્લા છ મહિનાથી સ્કૂલ જતા-આવતા નાના વિદ્યાર્થીઓનો જીવ મુઠ્ઠીમાં હોય છે. સ્કૂલની સામેનાં સ્પીડબ્રેકર્સ નકામાં થઈ ગયાં છે. આ ત્રણે જગ્યાઓમાં રહેલું જોખમ ધ્યાનમાં રાખી એ વિશે યોગ્ય કરવાની જવાબદારી કોની? પેવર બ્લૉક્સમાં જ મશગૂલ રહેતા પ્રતિનિધિઓને નાનાં બાળકોના જીવની કંઈ જ પરવા નથી? એવી ચર્ચા નાગરિકોમાં છે.